ཞེས་པའི་ལས་བྱང་ཕྱི་དབང་གི།མཚམས་སྦྱོར་བཅས་འདི་ཁོ་བོས་བགྱིས།།འདི་ཡི་གཏེར་གཞུང་ཉིད་དུ་ཡང་།།འདི་ལ་དགོས་པའི་ཚེ་ཡི་ལས་གཞུང་ཡང༔རྒྱས་པར་བྱེད་ན་འགྲེལ་པའི་སྒྲོན་མེ་སྦོར༔ཞེས་གསུངས་ཕྱིར་ན་རྒྱས་པར་འདོད་རྣམས་ཀྱི།།ཆེད་དུ་འདི་བྲིས་བསྡུས་པ་ལ་དགའ་ན།།གཏེར་བྱོན་ཉིད་ཀྱིས་དགོས་པ་མཆོག་ཏུ་འགྲུབ།།འདི་རྩོམ་བྱེད་པོ་འབྲི་གུང་ཀྱུ་རའི་རིགས།།ཤཱཀྱའི་དགེ་སློང་ཆོས་ཀྱི་གྲགས་པ་ཞེས།།གྱི་ནར་གྱུར་པས་འཁྲུལ་བློ་དང་བྲལ་བ།།རིག་འཛིན་པདྨའི་དགོངས་པ་འཁྲུལ་མེད་བཀོད།།འདི་ལ་འགའ་འགས་ལས་གཞུང་དབང་གི་ཁྲིགས།།སྣ་ཚོགས་བརྐུས་པའི་རྩོམ་ལ་འཐད་མི་འཐད།།གཏེར་བདག་སྲུང་མའི་ཚོགས་ཀྱིས་གཉའ་བོར་མཛོད།།དེ་སྐད་ས་བྱི་དབྱར་ཐའི་ཚེས་བཅུ་ལ།།ཕོ་བྲང་རྩེ་བར་བྲིས་དགེས་འགྲོ་བ་ཀུན།།འཆི་མེད་རིག་འཛིན་རྡོ་རྗེའི་ས་ཐོབ་ཤོག།ཚེ་དབང་འཆི་བདག་ཟིལ་གནོན་འདི་ལ་བཤེས་གཉེན་ཕལ་གྱིས་ངག་འདོན་རྒྱས་པར་ནི་འདོད།བྱེད་ལུགས་ནི་མ་ཤེས་པར།ཚེ་དཔག་མེད་རིགས་ལྔའི་དབང་གི་དག་པར་བདེ་མཆོག་སོགས་སྣ་ཚོགས་སྤུ་ཚོགས་འགེབས་པ་ཞིག་སྣང་མོད།དེ་ནི་ཆེས་ཆེར་མི་རིགས་ལ།ངག་འདོན་རྒྱས་པར་འདོད་ན་ཚུལ་འདི་ནི་གཏེར་གཞུང་འདི་ཀའི་འདོད་ཆགས་ལ་བརྟེན་ནས་ཚེ་སྒྲུབ་པའི་སྐབས་ཀྱིས་ཁ་བསྐངས་པས་རྣམ་དཔྱོད་དང་ལྡན་པའི་རྒྱས་བཤད་དུ་ཐག་ཆོད་པས་རང་གིས་རང་ལ་ཡིད་ཆེས་སོ་ཨང་།།སརྦ་མངྒ་ལཾ།